**Marketing szöveg**

"A gyerekszoba kitüntetett pontja a lakásnak, hordoz valamilyen többletet, szeretetet sugároz. Ezt a többletet egy székről szóló hasonlattal írta le Kányádi Sándor költőnk: az asztalos épp olyan nagy gonddal faragja ki a felnőtt székét, mint a gyerekszéket, de a gyerekszékbe egy csepp lelket is belefarag: belekarcol egy tulipánt vagy egy napot, holdat, kisegeret, vagy akár lefesti vidám színekre.

A gyerekszobának sok meghatározó pontja lehet, apró képek, amik örökre megmaradnak az emlékeinkben. Én is őrzök ilyen emlékképeket a gyerekkoromból, nagyon szerettem egy suba faliszőnyeget, amit édesanyám készített, egy őzike volt rajta… Később, anyaként én is hasonló gonddal, szeretettel szépítgettem a gyerekeim szobáját, hogy a tárgyak, amik körülveszik őket, békét, biztonságot nyújtsanak.

A lámpa is fontos része a gyerekszobának, így örülök, hogy ez a két Bogyó és Babócás lámpa megvalósulhatott. A Somogyi Elektronic cég mindent megtett annak érdekében, hogy a lehető legjobb minőség és teljes elégedettség kísérje ezt az együttműködést. Amikor először megláttam a termékmintát, azonnal tudtam, hogy ez nekem való feladat, örömmel rajzoltam a kisvonat vagonjait a csillár búrájára, és a szivárványcsúszdát a kis asztali lámpára. Számtalan változatot készítettem, kipróbáltam valódi méretben, rengeteg munka és odafigyelés rejlik a két megvalósult lámpa mögött. Bízom benne, hogy sok család otthonába hoz majd örömöt!" - Bartos Erika

**Termékleírás**

anyaga: fém lámpatest, vászon búra

foglalat típusa: 3xE14/max 40W, a fényforrás nem tartozék

Tápellátás: 230V~/50Hz

Súly: 862g